20. Tilsyn med [adresse] (Åben)
Tidl. politisk behandling BY, 19.12.23, pkt. 16
Forventet sagsgang
BS-U, ØK, BY
Lovgrundlag
Lov om socialtilsyn, lov om retsikkerhed og      
administration på det sociale område, barnets lov.
SAGENS INDHOLD
Byrådet præsenteres i denne sag for det tilsyn, som Socialtilsyn Midt har ført med 
Favrskov Kommunes børne- og ungehjem [adresse], og skal i forlængelse heraf tage 
stilling til de tiltag, som foreslås iværksat som opfølgning på tilsynet.   
Børn og Kultur har, som følge af anbefalingerne i dette års tilsynsrapport, igangsat følgende nye tiltag: 
 

Børn og Kulturs jurist har primo januar 2025 deltaget på et personalemøde på [adresse], hvor reglerne 
for mobilaftaler er blevet gennemgået samt drøftet hvilke pædagogiske virkemidler tilbuddet i stedet 
kan anvende.
Børn og Kultur har, som følge af dette års tilsynsrapport, ikke iværksat yderligere nye tiltag på 
nedenstående områder, idet tilbuddet allerede arbejder med følgende: 

Tilbuddet arbejder løbende målrettet og systematisk, for at løse problematikken med de børn og 
unge, der har problemer med at møde stabilt i et skoletilbud.

Tilbuddets medarbejdere vil fortsat blive undervist i magtanvendelsesreglerne samt registrering heraf 
én gang årligt. Herudover får tilbuddets medarbejdere hvert år et kursus i omsorg og magt. 
[adresse] er et døgntilbud normeret til 10 børn og unge i alderen 0-18 år. Målgruppen er børn og unge med 
omsorgssvigt, tilknytningsforstyrrelse, opmærksomhedsforstyrrelse eller andre sociale problemer. 
Tilsynet er udført af Socialtilsyn Midt, som gennemfører driftsorienterede tilsyn med sociale døgntilbud på 
børne- og voksenområdet. Det er Socialtilsyn Midts opgave at vurdere, om døgntilbuddet fortsat har den 
fornødne kvalitet, herunder om det opfylder de faglige, økonomiske og organisatoriske betingelser for 
godkendelse. Tilsynsrapporten for døgntilbuddet [adresse] er vedlagt som bilag. 
I den samlede vurdering skal Socialtilsyn Midt foretage en konkret vurdering af tilbuddets kvalitet og 
økonomi. 
Vurderingen af tilbuddets kvalitet tager udgangspunkt i syv temaer, jf. bekendtgørelse om lov om 
socialtilsyn § 6, stk. 2. nr. 1-6 og 8. Hvert tema belyses ved, at [adresse] vurderer tilbuddets praksis 
ud fra en række kriterier med tilhørende indikatorer. Dette resulterer i en samlet score på en 5-skala for 
hver af de syv temaer. Hvis der ikke er sket ændringer på et område, kan Socialtilsyn Midt beslutte at 
undlade temaet eller kun medtage det delvist og i øvrigt overføre resultatet fra det seneste tilsyn. 
VURDERING
[adresse]: EMN-2024-03093
Dok-ID: 3835883
Sagsbehandler: maen
Byråd
25. marts 2025  19:00
Børn og Kultur vurderer på baggrund af dette års tilsynsrapport for [adresse], at tilbuddet er velfungerende 
og yder en tilfredsstillende og relevant indsats for de børn og unge, der er anbragt i [adresse]. 
Det samlede gennemsnit for 2024 er 4,5 hvor 5 er det højeste. I 2023 var den 4,6 og i 2022 var den 4,8. 
Det samlede gennemsnit er således faldet med 0,1 point, men ligger fortsat højt. Socialtilsyn Midt vurderer 
således fortsat, at tilbuddet har den fornødne kvalitet og lever op til kravene i lovgivningen. Der er to 
områder, hvor der er mulighed for forbedringer. De to områder omhandler skolegang og magtanvendelse. 
Skolegang
Det er Socialtilsyn Midts vurdering, at tilbuddet støtter børnene og de unge i at udnytte deres fulde potentiale 
i forhold til skolegang, uddannelse og beskæftigelse. Socialtilsyn Midt vurderer i forlængelse heraf, at alle 
børn og unge har et skoletilbud og at tilbuddets pædagogiske indsats understøtter børnenes og de unges 
læring i relation til deres skolegang eller uddannelse, fx ved højtlæsning, computerspil der understøtter 
læring samt ved deltagelse til arrangementer på børnenes skoler mv.  Det er Aage Christiansen Midt’s vurdering, 
at alle børn og unge har mål i forhold til at understøtte deres skolegang, uddannelse eller beskæftigelse. 
Det er endvidere [adresse] vurdering, at målene fremstår konkrete og individuelle samt at der 
samarbejdes med børnene og de unge omkring opstilling af mål og opfølgning på disse.
Socialtilsyn Midt vurderer, at flere unge ikke har haft et stabilt fremmøde i skole. Socialtilsyn Midt vurderer 
i forlængelse heraf, at tilbuddet yder en indsats for at øge børnene og de unges fremmøde ved at indgå i 
tæt dialog med børnene og de unge, skolerne, PPR og myndighedsafdelingen. Børn og Kultur bemærker 
hertil, at tilbuddet løbende arbejder målrettet og systematisk, for at løse problematikken med de børn og 
unge, der har problemer med at møde stabilt i et skoletilbud. 
Magtanvendelse
Det er Socialtilsyn Midts vurdering, at tilbuddet i højere grad kan sikre en praksis, der understøtter, at der 
så vidt muligt ikke forekommer magtanvendelser i tilbuddet. 
Socialtilsyn Midt henviser til en episode, hvor et barn havde modsat sig at aflevere sin mobiltelefon til 
personalet, på trods af barnet havde brudt en gensidig indgået mobilaftale mellem barnet og tilbuddet. 
Tilbuddet havde, som konsekvens heraf, ikke udleveret mobiltelefonen dagen efter til barnet. Socialtilsynet 
bemærker hertil, at inddragelse af barnets eller den unges telefon uden samtykke er et indgreb i barnets 
eller den unges selvbestemmelsesret. Det må ikke have en konsekvens for barnet eller den unge, hvis 
telefonen ikke afleveres til medarbejderen. Børn og Kultur er enig heri. Børn og Kulturs jurist har primo 
januar 2025 deltaget på et personalemøde på [adresse], hvor reglerne for mobilaftaler er blevet gennemgået 
samt drøftet hvilke pædagogiske virkemidler tilbuddet i stedet kan anvende. 
Socialtilsyn Midt vurderer endvidere, at tilbuddet kan styrke dets måde at dokumentere de foretagne 
magtanvendelser, så de bedst muligt kan danne grundlag for at drage læring af og forbedre indsatsen. 
Socialtilsyn Midt henviser til en episode, hvor Åhusets medarbejdere en morgen vurderede, at et barn ikke 
skulle i skole, da barnet aftenen forinden havde forladt [adresse] til ud på natten. Barnet havde derfor fået 
begrænset søvn og var træt. Dette medførte en konflikt, som endte i flere indgreb over en periode på to en 
halv time. Socialtilsyn Midt bemærker, at registreringen ikke lever op til praksis på området, idet indgrebet 
fejlagtigt registreres som ét indgreb, der varer to en halv time. Socialtilsyn Midt bemærker hertil, at det først 
ved gennemlæsning af registreringen af magtanvendelsen bliver tydeligt, at der er tale om flere indgreb. 
Endvidere fremgår det ikke tydeligt af registreringen af magtanvendelsen hvor mange indgreb, der er 
foretaget og ej heller, om der er hjemmel til samtlige indgreb. Børn og Kultur er enig i, at registreringen af 
magtanvendelsen er mangelfuld. Indgrebet er efterfølgende blevet gennemgået med medarbejderne med 
henblik på at drage læring af indgrebet og skærpe opmærksomheden på, hvordan lignende indgreb 
fremadrettet skal registreres, hvis de ikke kan undgås.  
Børn og Kultur oplyser i forlængelse heraf, at tilbuddets medarbejdere fortsat vil blive undervist i 
magtanvendelsesreglerne samt registrering heraf én gang årligt. Herudover får tilbuddets medarbejdere 
hvert år et kursus i omsorg og magt. 
Børn og Kultur har som følge af dette års tilsynsrapport ikke iværksat yderligere nye tiltag. 
ØKONOMI
Der er ingen økonomiske konsekvenser.
INDSTILLING
Direktøren for Børn og Kultur indstiller til Byrådet:
1.
At tilsynsrapporten fra [adresse] tages til efterretning. 
2.
At Børn og Kulturs tiltag godkendes
BESLUTNING
Børne- og Skoleudvalget, 4. marts 2025:
Fraværende: Otto Jakobsen
Indstilles godkendt.
Økonomiudvalget, 18. marts 2025:
Fraværende: Ingen
Indstilles godkendt.
Byrådet, 25. marts 2025:
Fraværende: Tim Lind
Godkendt.
Bilag

Driftsorienteret tilsyn 2024 (endelig rapport) (3848386)
